
Ministru kabineta rīkojums Nr. 416
Rīgā 2025. gada 16. jūlijā (prot. Nr. 28 35. §)
Par apropriācijas pārdali starp Iekšlietu ministrijas budžeta programmām, apakšprogrammām, pasākumiem un izdevumu kodiem atbilstoši ekonomiskajām kategorijām
· 1. Lai nodrošinātu procesa virzītāja pieņemtā nolēmuma izpildi par rīcību ar sankcijām pakļauto mantu un segtu izdevumus, kas saistīti ar kriminālprocesa ietvaros izņemto sankcijām pakļauto mantu pārņemšanu, glabāšanu, realizāciju vai iznīcināšanu, atļaut Iekšlietu ministrijai pārdalīt finansējumu 173 548 euro apmērā, tai skaitā: 
· 1.1. samazināt finansējumu 173 548 euro apmērā budžeta programmā 43.00.00 "Finanšu izlūkošanas dienesta darbība" 2024.–2026. gada prioritārajam pasākumam "Par Eiropas Savienības tiesību aktos atļautajiem izņēmumiem sankciju piemērošanā un Latvijas kompetentajām iestādēm šo izņēmumu piemērošanā";  
· 1.2. palielināt finansējumu 96 604 euro apmērā budžeta apakšprogrammā 40.01.00 "Administrēšana" (atlīdzība) un 76 944 euro apmērā budžeta apakšprogrammā 40.03.00 "Lietiskie pierādījumi un izņemtā manta" (preces un pakalpojumi).
· 2. Iekšlietu ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

